FORSKELLEN MELLEM FRØENES YDRE UDSEENDE HOS 
PEDICULARIS SILVATICA OG P. PALUSTRIS, 
BETRAGTET I FORHOLD TIL DERES UDVIKLINGSHISTORIE. 
AF 
CHR. GRØNLUND. 
I omstående afhandling, i hvilken professor Joh. Lange 
har meddelt flere interessante eksempler på frøenes forskel- 
lige bygning hos nærbeslægtede plantearter, har det været 
forfatterens formål at påvise denne forskel i de modne frøs 
ydre udseende. Det har derimod ligget udenfor hans plan 
at behandle det lige så interessante spørgsmål : i hvilket 
forhold står forskellen i frøenes ydre til disses udviklings- 
historie? Blandt de af professor Lange omhandlede slæg- 
ter er der vel ingen, hvis frø fremvise større formforskel- 
ligheder end Pedicularis, og hos mange af arterne er 
det desuden, når man kun holder sig til de modne frø, 
meget vanskeligt at se, hvad der svarer til æggets forskel- 
lige dele, hvor man f. eks. skal søge micropyle og hvor chalaza. 
For længere tid siden anmodede professor Lange mig 
om til besvarelse af de nævnte og de dermed i forbindelse 
stående spørgsmål at undersøge frøenes udvikling og deres 
anatomiske bygning hos vore to indenlandske og om muligt 
også hos udenlandske arter af slægten Pedicularis, og at 
meddele mine iagttagelser, for så vidt som de måtte egne 
sig dertil, som tillæg til professorens afhandling. 
